PRITARTA

 Tauragės lopšelio-darželio ,,Kodėlčius“

 tarybos nutarimu

 2016 m. kovo 7 d.

 Protokolo Nr.2

 PRITARTA

 Tauragės rajono savivaldybės

 administracijos švietimo skyriaus vedėjo

 2016 m. kovo 23 d.įsakymu Nr.101-8

 PATVIRTINTA

 Tauragės lopšelio-darželio ,,Kodėlčius“

 direktoriaus 2016 m. kovo 29 d.

 įsakymu Nr. V-34

**TAURAGĖS LOPŠELIO-DARŽELIO ,,KODĖLČIUS“ 2016−2018 METŲ STRATEGINIS PLANAS**

1. **BENDROSIOS NUOSTATOS**

Tauragės lopšelio-darželio ,,Kodėlčius“ strateginis planas 2016­−2018 m. parengtas vadovaujantis

* Valstybės pažangos strategija ,,Lietuvos pažangos strategija ,,Lietuva 2030“.
* Lietuvos Respublikos švietimo įstatymu.
* Valstybine švietimo 2013−2022 metų strategija.
* Geros mokyklos koncepcija.
* Tauragės rajono savivaldybės strateginiu veiklos planu 2016−2018 m.
* Lopšelio-darželio ,,Kodėlčius“ veiklos kokybės įsivertinimo duomenimis.
* Lopšelio-darželio ,,Kodėlčius“ 2013−2015 m. strateginio plano įgyvendinimo analizės duomenimis.
* Bendruomenės narių siūlymais ir rekomendacijomis.

Strateginio plano tikslas – efektyviai organizuoti įstaigos veiklą, tobulinti ugdymo kokybę, numatyti ugdymo(si) pokyčius, telkti lopšelio-darželio bendruomenę, kurti saugią ir modernią ugdymo įstaigą.

Strateginiame plane vartojamos sąvokos:

**Strateginis planas –** dokumentas, atspindintis strategijos rengimo etapų rezultatus ir strategijos realizavimo esmę;

**Plėtra –** fizinių ir kitokių kiekybinių parametrų didinimas;

**Tobulinimas –** lopšelio-darželio veiklos įprastinių kokybių gerinimas.

**Strateginis tikslas –** tai reikšmingas ir svarus rezultatas, kurį reikia pasiekti per apibrėžtą laikotarpį.

Siekdami įgyvendinti strateginio įstaigos plano tikslus 2016−2018 metams, telksime įstaigos darbuotojų, tėvų ir socialinių partnerių pastangas. Strateginį planą rengė direktoriaus įsakymu sudaryta darbo grupė.

1. **2013-2015 M. STRATEGINIO PLANO ĮGYVENDINIMO ANALIZĖ**

Tauragės lopšelio-darželio ,,Kodėlčius“ 2013−2015 m. strateginis planas buvo patvirtintas Tauragės lopšelio-darželio direktoriaus 2013 m. sausio 30 d. įsakymu Nr. V-12 ,,Dėl Tauragės lopšelio-darželio ,,Kodėlčius“ strateginio veiklos plano 2013−2015 m. patvirtinimo“.

Lopšelis-darželis ,,Kodėlčius“ – savivaldybės biudžetinė įstaiga, teikianti ankstyvojo, ikimokyklinio ir priešmokyklinio amžiaus vaikų ugdymo paslaugas vaikui ir šeimai. Veikia 12 grupių: 3 – ankstyvojo, 7 – ikimokyklinio, 2 – priešmokyklinio ugdymo. Įstaigos struktūroje - grupių komplektų skaičiaus pasikeitimų nebuvo.

**Vaikų skaičiaus pokyčiai:**

|  |  |
| --- | --- |
| **Metai** | **Vaikų skaičius rugsėjo 1 d.** |
| 2013 m. | 268 |
| 2014 m. | 272 |
| 2015 m. | 281 |

**Vykdomų programų pokyčiai:**

|  |  |
| --- | --- |
| **Vykdomos programos nuo 2013 m. rugsėjo 1 d.** | **Vykdomos programos nuo 2015 m. rugsėjo 1 d.** |
| 1.Ikimokyklinio ugdymo programa.2.Bendroji priešmokyklinio ugdymo ir ugdymosi programa.3.Socialinių įgūdžių programa ,,Zipio draugai“. | 1.Ikimokyklinio ugdymo programa ,,Kodėlčiukų žingsneliai“. (nauja)2.Priešmokyklinio ugdymo bendroji programa.(nauja)3.Socialinių įgūdžių programa ,,Zipio draugai“.4.Emocinio intelekto programa ,,Kimochis“ |

**Darbuotojų etatų skaičiaus kaita:**

|  |  |
| --- | --- |
| **2013 m. rugsėjo 1 d.** | **2015 m. rugsėjo 1 d.** |
| Mokytojų ir pagalbos mokiniui specialistų – 23,75 et.Aplinkos darbuotojų – 23 et. | Mokytojų ir pagalbos mokiniui specialistų – 24,5 et. Įvestas psichologo ir padidintas logopedo etatas.Aplinkos darbuotojų – 23 et. |

**Papildomo ugdymo organizavimo pokyčiai:**

|  |  |
| --- | --- |
|  **2013 m. rugsėjo 1 d.** | **2015 m. rugsėjo 1 d.** |
| Dainavimo būrelisPramoginių šokių būrelis | Dainavimo būrelisPramoginių šokių būrelisSporto būrelisDailės ir technologijų būrelisKarate Kyokushin būrelis |

**2013−2015 metais įvykę organizacijoje pokyčiai:**

* Suvokta ir realizuojama šiuolaikinė ikimokyklinio ir priešmokyklinio ugdymo samprata, orientuota į individualių vaiko poreikių ir galimybių atpažinimą ir tenkinimą, ugdymo turinio ir proceso integralumą;
* Pagal galimybes nuolat investuojama į naujas technologijas, siekiant ugdymo kokybės;
* Padidintas auklėtojų ir pagalbos vaikui, šeimai specialistų skaičius. Dirbama ir su savanoriais – auklėtojų pagalbininkais, įgyvendinant respublikinį projektą.
* Nuolat atnaujinama lopšelio-darželio materialinė bazė;
* Pritrauktas papildomas finansavimas iš savivaldybės, projektų ir rėmėjų.
* Pagilintos pedagogų kompetencijos, diegiant naujus ugdymo būdus ir metodus, įgyvendinant ugdymo turinio projektus, dalyvaujant šalies ir tarptautiniuose projektuose, dalinantis savo praktine patirtimi, plėtojant partnerystės ryšius;
* Vykdomos priemonės vaikų socializacijai, papildomam ugdymui.

**Strateginių tikslų įgyvendinimo analizė:**

**1. Tikslas – modernus ir kokybiškas ugdymas(is)**

|  |  |  |
| --- | --- | --- |
| **Uždavinys** | **Planuotas rezultatas** | **Įsivertinimas** |
| Kurti naujas edukacines erdves darželio kieme. | Sporto aikštelės, lauko teatro studijos, ,,lauko grupės“, saugaus eismo aikštelės įrengimas, kūno kultūros įrengimų atnaujinimas. | Uždavinys įgyvendintas iš dalies (neįrengta saugaus eismo aikštelė). |
| Turtinti grupių edukacines erdves. | Vaikų meninės kūrybos erdvės papildytos šviesos stalu. | Uždavinys įgyvendintas. |
| Intensyviai diegti IKT ugdymo procese | Kiekviena grupė aprūpinta kompiuteriu, diegiamos naujos programos. Priešmokyklinės grupės aprūpintos interaktyviomis lentomis. Įdiegti elektroniniai dienynai. | Uždavinys įgyvendintas. |
| Parengti naują ikimokyklinio ugdymo programą. | Sukurta nauja ikimokyklinio ugdymo programa pagal metodines rekomendacijas. | Uždavinys įgyvendintas. |
| Atnaujinti ikimokyklinio ugdymo vaiko pasiekimų aprašą. | Parengtas ikimokyklinio amžiaus vaiko pasiekimų aprašas. | Uždavinys įgyvendintas, dirbama pagal LR švietimo ir mokslo ministerijos parengtą ,,Ikimokyklinio amžiaus vaikų pasiekimų aprašą“. |
| Diegti naujus ugdymo metodus, vykdyti projektus, naudotis interaktyviomis animacinėmis priemonėmis. | Diegiamas Regio Emilia metodas. Įgyta priemonė ,,Saulytučiai“, vykdomi sveikatingumo, ekologiniai, sporto, socializacijos projektai. | Uždavinys įgyvendintas. |

**2. Tikslas – solidari ir besimokanti bendruomenė**

|  |  |  |
| --- | --- | --- |
| **Uždavinys** | **Planuotas rezultatas** | **Įsivertinimas** |
| Stiprinti vadovų vadybines kompetencijas | Išklausyti seminarai ir kursai (ne mažiau 5 dienos per metus) | Uždavinys įgyvendintas. |
| Sukurti veiksmingą mokytojų kvalifikacijos kėlimo strategiją. | Sukurta mokytojų kvalifikacijos tobulinimo programa, skatinanti nuolatinę asmeninę ir institucinę motyvaciją. | Uždavinys įgyvendintas iš dalies, kvalifikacijos planai sudaromi 1 metams. |
| Tobulinti aptarnaujančio personalo kompetencijas. | Organizuoti auklėtojų padėjėjams mokymus ,,Ikimokyklinio ugdymo pedagogikos ir psichologinių žinių pagrindai“. | Uždavinys įgyvendintas iš dalies: organizuotas 1 seminaras. |
| Skatinti pedagogus, turinčius pradinių klasių mokytojos specialybę, persikvalifikuoti. | Baigtos 3-jų auklėtojų persikvalifikavimo studijos. | Uždavinys įgyvendintas. |
| Efektyvinti tėvų švietimą, aktyvinti tėvų tarybos, tėvų komitetų veiklą. | Paskaitų ciklų, seminarų, tėvų susirinkimų organizavimas. Informacijos sklaida interneto svetainėje. | Uždavinys įgyvendintas iš dalies: tėvų švietimas ir įsitraukimas į įstaigos gyvenimą nėra efektyvus. |
| Tobulinti vidaus tvarkos taisykles, darbuotojų pareiginius aprašus. | Atnaujintos vidaus tvarkos taisyklės, darbuotojų pareiginiai aprašai. | Uždavinys įgyvendintas. |
| Puoselėti tradicijas, stiprinti bendradarbiavimą su socialiniais partneriais. | Pravesti renginiai, įgyvendinti projektai (kartu su socialiniais partneriais) | Uždavinys įgyvendintas. |

**3. Tikslas – efektyvi parama ir pagalba vaikui, šeimai.**

|  |  |  |
| --- | --- | --- |
| **Uždavinys** | **Planuotas rezultatas** | **Įsivertinimas** |
| Tobulinti Vaiko gerovės komisijos narių kompetencijas. | Vaiko gerovės komisijos nariai išklauso mokymus dėl kompleksiškai teikiamos pagalbos vaikui, šeimai. | Uždavinys įgyvendintas. |
| Sukurti veiksmingą socialinių ir psichologinių poreikių nustatymo ir pagalbos teikimo sistemą. | Įsteigtas psichologo 0,25 et.Aktyviai bendradarbiaujama su Tauragės PMMC. | Uždavinys įgyvendintas. |
| Efektyvinti logopedų darbą. | Padidinti logopedų darbo krūviai, pagalba teikiama visiems vaikams, turintiems kalbos ir komunikacijos sutrikimų. Vykdomos konsultacijos tėvams. | Uždavinys įgyvendintas. |
| Parengti vaikus sėkmingam startui mokykloje. | Socializacijos projekto vykdymas. Brandumo mokyklai analizės kasmet. Adaptacijos problemų 1-oje klasėje analizė kartu su pradinių klasių mokytojais. | Uždavinys įvykdytas. |
| Vykdyti prevencinį darbą. | Vykdoma socialinė programa ,,Zipio draugai“, psichologinė programa ,,Kimochis“, projektas ,,Žibuoklės mokykloje“, pažymimos dienos: Tolerancijos, Draugų, Savaitė be patyčių | Uždavinys įgyvendintas. |
| Taikyti diferencijuotus darželio maitinimo ir lankymo modelius. | Tėvai turi galimybę rinktis keletą vaikų darželio lankymo modelių bei maitinimų skaičių. | Uždavinys įgyvendintas. |
| Įsteigti šeštadieninę grupę. | Grupė įsteigta pagal verslo liudijimą, nuomojant patalpas. | Uždavinys buvo įgyvendintas , tačiau neatsiradus paklausai, grupė veikė tik 2 mėn. |
| Steigti papildomo ugdymo būrelius pagal tėvų pageidavimus. | Atlikta apklausa.Veikia papildomi būreliai pagal tėvų pageidavimus. | Uždavinys įgyvendintas. |
| Aktyvinti darbą su rizikos šeimomis | Savalaikis tokių šeimų indentifikavimas, pedagoginės ir materialinės pagalbos teikimas, aktyvus bendradarbiavimas su VT. | Uždavinys įgyvendintas. |

**4. Tikslas – saugi ir sveika ugdymo aplinka.**

|  |  |  |
| --- | --- | --- |
| **Uždavinys** | **Planuotas rezultatas** | **Įsivertinimas** |
| Parengti saugaus lopšelio-darželio koncepciją. | Saugios ugdymo įstaigos koncepcija. | Uždavinys neįgyvendintas, nes neįvesta saugos sistema. |
| Sudaryti saugias ir sveikas sąlygas vidaus patalpose. | II korpuso grupių apšvietimo atnaujinimas pagal higienos reikalavimus, laiptinėse porankių įrengimas. | Uždavinys įgyvendintas. |
| Sutvarkyti saugią lopšelio-darželio išorės erdvę. | Naujos tvoros įrengimas, kiemo takelių atnaujinimas trinkelėmis. | Uždavinys įgyvendintas |
| Atnaujinti aktų salę bei virtuvės patalpą. | Atlikti remonto darbai aktų salėje ir virtuvėje. | Uždavinys įgyvendintas iš dalies: atliktas remontas tik aktų salėje, tačiau negauta lėšų virtuvės remontui. |
| Atlikti pastato šilumos mazgo renovaciją. | Renovuotas šilumos mazgas. | Uždavinys įgyvendintas. |
| Vykdyti sveikatingumo programas, sportinius projektus. | Kasmet parengiamos paraiškos-projektai dėl sveikatingumo programų vykdymo. Vykdomi įvairūs sportiniai projektai. Įsitraukiama į įvairias sveikatinimo akcijas. Vaikų sergamumas mažėja. | Uždavinys įgyvendintas. |

**Lopšelio-darželio veiklos kokybės įsivertinimo (vidaus audito) duomenys**

|  |  |  |
| --- | --- | --- |
| **Sritis** | **Stiprieji veiklos aspektai** | **Tobulinti veiklos aspektai** |
| **Mokyklos etosas** | Vaikų kultūraAplinkos svetingumas, saugumas, estetikaMokyklos populiarumas ir prestižasĮvaizdžio kūrimo kultūraAtvirumas pokyčiams | TradicijosTapatumo ir pasididžiavimo jausmasBendruomenės narių bendravimo ir bendradarbiavimo kokybė |
| **Vaiko ugdymas ir ugdymasis** | Ugdymo proceso kokybėUgdymo turinysUgdymo turinio planavimo procedūrų kokybė | Metodinė pagalba planavimuiŠeimos ir mokyklos bendradarbiavimas |
| **Vaiko ugdymo(si) pasiekimai** | Vaiko daromos pažangos vertinimo sistemaVaiko daroma pažanga įvairiais amžiaus tarpsniaisVaiko pasiekimų kokybė priešmokykliniame amžiuje | Auklėtojų ir tėvų veiklos dermė skatinant vaiko pasiekimus ir juos vertinantSpecialiųjų poreikių vaikų ugdymosi pažanga |
| **Parama ir pagalba vaikui, šeimai** | Vaiko poreikių tenkinimasVaiko sveikatos stiprinimasVaiko teisių garantavimas ir atstovavimasPagalba specialiųjų poreikių vaikui | Psichologinė ir socialinė pagalba |
| **Ištekliai** | Personalo kompetencija ir jos panaudojimasGalimybių tobulėti sudarymasMaterialinė aplinka (ugdymą skatinanti aplinka) | Personalo formavimasFinansavimasBiudžeto tvarkymo sistema |

**III. SITUACIJOS ANALIZĖ**

1. **Išorės aplinkos analizė PESTE**

|  |  |
| --- | --- |
| **Išoriniai veiksniai** |  |
| Politiniai, teisiniai | Lietuvos švietimo politika formuojama atsižvelgiant Į Europos Sąjungos švietimo gaires ir prioritetus, kurie atsispindi Lietuvos svarstomose švietimo plėtotės strateginiuose nuostatuose 2013−2022 metams. Veikianti centralizuota vaikų priėmimo sistema, turinti teigiamos įtakos vaikų priėmimui. Įgyvendintas ,,Ikimokyklinio ir priešmokyklinio ugdymo plėtros“ projektas, kurio tikslas - didinti ikimokyklinio ir priešmokyklinio ugdymo prieinamumą ir įvairovę. ŠVIS duomenimis stebimas įsitraukusių į ikimokyklines ir priešmokyklines programas vaikų skaičiaus didėjimas. |
| Ekonominiai | Lietuvos švietimo įstaigų finansavimas priklauso nuo šalies ekonominės padėties. Nepakankamai didinamos savivaldybės biudžeto lėšos. MK įvedimas turi teigiamos įtakos švietimo sistemai, tačiau lėšų naudojimo sistema nėra tobula. Mūsų rajono pedagogams taikomi tik vidutiniai koeficientai. Tačiau optimistiškai nuteikia Švietimo ir mokslo ministerijos numatytos pedagogų atlyginimo didinimo bei krūvio mažinimo 2016−2018 m. gairės. |
| Socialiniai | Keičiantis Lietuvos ekonominei ir socialinei padėčiai, mažėja šeimų pajamos, auga skurdo rizikos lygis šeimose, didėja gyventojų socialinė atskirtis, daugėja nepilnų šeimų, nemažėja nedarbas ir emigracija, prastėja vaikų sveikata, didėja specialiųjų poreikių vaikų skaičius. Todėl iškyla nauji iššūkiai pagalbos vaikui ir šeimai sistemai, kuri verčia ieškoti naujų, kompleksinių, į vaiko ir šeimos poreikius nukreiptų, šeimai prieinamų ikimokyklinio ir priešmokyklinio ugdymo paslaugų. |
| Technologiniai | Informacinės technologijos daro vis didesnę įtaką ugdymo ir ugdymosi metodams, todėl tampa svarbiu veiksniu modernizuojant ikimokyklinio ugdymo įstaigą, siekiant naujų kompetencijų ir kvalifikacijų, teikiant informaciją visuomenei ir socialiniams partneriams. Tačiau skiriamų biudžeto ir krepšelio lėšų nepakanka šiuolaikinėms technologijoms įsigyti ir atnaujinti jau susidėvėjusias. Gerėja pedagogų ir kitų darbuotojų gebėjimas naudotis IKT. |
| Edukaciniai | Atlikti edukaciniai tyrimai ikimokyklinio ir priešmokyklinio ugdymo srityje rodo, jog vaikų dalyvavimas ikimokykliniame ir priešmokykliniame ugdyme gerina jų pasiekimus ir kuria prielaidas sėkmingam tolesniam mokymuisi (,,Ikimokyklinio, priešmokyklinio ugdymo turinio ir jo įgyvendinimo kokybės analizė“ 2009, ,,Ikimokyklinio, priešmokyklinio ugdymo vadybos kokybės gerinimas „ 2009). Tyrėjai akcentuoja nepakankamą tėvų edukacinį susivokimą, viešojo diskurso stoką, vaiko ir šeimos dalyvavimą priimant sprendimus. Tyrimų išvados yra svarbios, stiprinant tėvų švietimą apie institucinio ugdymo naudą vaikui, tobulinant vaikų ugdymą ir ugdymąsi ikimokyklinėse įstaigose. |

**2.Vidinių išteklių analizė**

|  |  |
| --- | --- |
| **Vidiniai veiksniai** |  |
| Mokyklos kultūra/etosas | 2015 metais atlikto ,,Vaiko kultūra“ giluminio įsivertinimo duomenys parodė, jog įstaigoje kryptingai dirbama, ugdant vaikų kūrybiškumą ir saviraišką. Vaikų kultūra pripažįstama kaip vertybė, o vaikai kaip aktyvūs savo aplinkos kūrėjai. Visi (100 proc. ) pedagogų mano, jog darželyje vykstantys tradiciniai renginiai ir projektai skatina vaikų saviraišką. 3-4 lygiu įvertintas ir kolektyvo bei šeimų tarpusavio bendravimas ir bendradarbiavimas, iniciatyvus požiūris į problemas. Platusis auditas atskleidė, jog geriausiai vertinamas aplinkos svetingumas, saugumas, estetika, įstaigos populiarumas ir prestižas, atvirumas pokyčiams. Tačiau reikia stiprinti ryšius su socialiniais partneriais, kurti tradicijas. |
| Ugdymas ir mokymasis | Tauragės lopšelyje-darželyje ,,Kodėlčius“ ugdymas organizuojamas, vadovaujantis įstaigos parengta ikimokyklinio ugdymo programa ,,Kodėlčiukų žingsneliai“, Priešmokyklinio ugdymo bendrąja programa. Rengiant programą atsižvelgta į ,,Ikimokyklinio amžiaus vaikų pasiekimų aprašą“. Įgyvendinant ugdymo turinį, pedagogai taiko įvairias į vaiką ir jo kompetencijų plėtotę orientuotas formas: funkcionalios aplinkos kūrimas, pavyzdžiui, kūrybinė sąveika, Reggio Emilia metodo elementai. Ugdymo kokybei užtikrinti išnaudojamos ir išorinės edukacinės aplinkos, organizuojamos išvykos, ekskursijos, susitikimai. Pedagogai atsižvelgia į kiekvieno vaiko ugdymosi poreikius, individualizuoja ir diferencijuoja ugdymo turinį bei metodus. Ugdymo procesas vis labiau modernizuojamas. Įsisavintas e-dienynas ,,Mūsų darželis“.Tobulintinos sritys: pedagogų kvalifikacija naujų technologijų įvaldyme, metodinė pagalba planavimui, šeimos ir darželio bendradarbiavimas. |
| Papildomas ugdymas | Ugdytiniams sudarytos sąlygos lankyti pomėgius atitinkančius neformalaus ugdymo būrelius: dainavimo, pramoginių šokių, dailės, sporto, karate. |
| Pasiekimai | Plačiojo audito duomenys rodo, jog lopšelio-darželio stiprioji pusė yra vaiko daroma pažanga įvairiais amžiaus tarpsniais, vaiko pasiekimų kokybė priešmokykliniame amžiuje. Vaiko pasiekimai vertinami vadovaujantis metodiniu leidiniu ,,Ikimokyklinio amžiaus vaikų pasiekimų aprašas“. Vaiko pasiekimų ir pažangos stebėjimas sudaro prielaidas tikslingiau taikyti ugdymo(si) turinį, būdus bei aplinką kiekvienam vaikui ir visai grupei, atsižvelgiant į vaikų pasiektą pažangą bei tolimesnius ugdymosi poreikius. Specialiųjų poreikių turintys vaikai vertinami pagal tą pačią vertinimo sistemą kaip ir visi vaikai, atitinkamai atsižvelgiant į jų ugdymosi galimybes. Vertinimo medžiaga dokumentuojama vaiko pasiekimų aplanke. Vaikų pasiekimai vertinami du kartus per metus. |
| Pagalba vaikui, šeimai | Parama ir pagalba vaikui – kompleksinė, apimanti visos ugdymo įstaigos bendruomenės, specialistų bei socialinių partnerių pastangas. Vaikai, turintys specialiųjų poreikių, integruojami į bendrąsias grupes. Darželį lanko 55 vaikai, turintys kalbos ir komunikacijos sutrikimų. Paslaugas šiems vaikams teikia logopedai. Šiais metais padidintas jų krūvis iki1,25 et. Socialinę pedagoginę pagalbą vaikams ir jų tėvams teikia socialinis pedagogas. Psichologinę pagalbą teikia psichologas. Labai gerai įvertinta sritis – vaiko sveikatos stiprinimas. Maitinimo mokesčio lengvata taikoma 44 vaikams, tai sudaro 16 proc. Maitinimo diferencijavimą renkasi 19 šeimų, tai sudaro 7 proc. Išspręsta nemiegančių vaikų problema – salėje pietų miego metu organizuojama muzikinė veikla. |
| Personalo formavimas ir organizavimas | Lopšelyje-darželyje įsteigti 47,5 etatai, iš jų 24,5 pedagogų, 23 etatai – aptarnaujančio personalo. Įstaigoje dirba 26 pedagogai: ikimokyklinio ugdymo auklėtojai, priešmokyklinio ugdymo pedagogai, meninio ugdymo, socialinis pedagogas, psichologas, logopedai. Lopšelyje-darželyje dirba kompetentingi pedagogai: 2 mokytojai metodininkai, 19 – turi vyresniojo mokytojo kvalifikacinę kategoriją, 3 – mokytojo kvalifikacinę kategoriją, vadovai – II vadybinės kategorijos. Pedagogų kvalifikacija ir kompetencijos panaudojamos tikslingai. Skatinamas ir palaikomas personalo iniciatyvumas ir bendradarbiavimas. Plačiojo audito duomenimis, darželio stipriosios pusės – tai galimybių tobulėti sudarymas ir personalo kompetencijos panaudojimas. |
| Vadovavimas ir lyderystė | Pagal atliktą įsivertinimą – apklausą, 70 % darželio pedagogų mano, jog darželio vadovybė yra atvira ir orientuota į tobulėjimą, yra skatinamas įsitraukimas į planavimo ir sprendimų priėmimo procesą. 65 % pedagogų teigia, jog darželio vadovybės valdymo veikla yra aiški, suprantama ir daro motyvuojantį poveikį bei laikomasi aptartų ir visiems aiškių vadovavimo principų. Direktorė Lina Kymantienė ir pavaduoja ugdymui Lina Nevardauskienė yra įgijusios II vadybinę kvalifikaciją. Lopšelyje-darželyje ,,Kodėlčius“ veikia savivaldos institucijos: taryba, mokytojų taryba, metodinė grupė. Įsivertinimas vykdomas taikant Ikimokyklinio ugdymo mokyklos vidaus audito metodiką. Direktorius atsiskaito Tauragės rajono savivaldybei ir lopšelio-darželio tarybai, direktoriaus pavaduotojas ugdymui atsiskaito mokytojų tarybai ir direktoriui, metodinės grupės pirmininkas atsiskaito mokytojų tarybai. |
| Finansiniai ištekliai | Lopšelio-darželio finansinė veikla ir apskaita vykdoma pagal apskaitą reglamentuojančius teisės aktus. Lėšos paskirstomos racionaliai, naudojamos taupiai, derinant sprendimus su bendruomene. Darželio veikla finansuojama iš:* Tauragės rajono savivaldybės biudžeto lėšų.
* Mokinio krepšelio lėšų.
* Spec.programų lėšų.
* 2% GPM paramos lėšų.
 |
| Patalpos ir kiti materialiniai ištekliai | Pastato savininkas yra Tauragės rajono savivaldybė. Per 3 metus pagerinta materialinė bazė: atlikti remonto darbai 7 grupėje, praturtinta naujais įregimais kiemo edukacinė erdvė, aptvertas darželis nauja tvora, atnaujinta aktų salė, renovuotas šilumos mazgas, takeliai kieme išdėti trinkelėmis, įrengtas mini stadionas bei dailės būrelio kabinetas, aprūpintas naujais baldais medicinos kabinetas. Visi įstaigos darbuotojai turi galimybę naudotis interneto ir elektroninio pašto prieiga. Iš MK lėšų įsigyta kompiuterių ir kitos biuro įrangos. Pereita prie elektroninio dienyno ,,Mūsų darželis“. Reikalinga atlikti viso pastato renovaciją (išorės apšildymas, vamzdynai, stogas); remontą virtuvėje, 8 grupėje; pakeisti asfalto dangą prie įvažiavimo. |

**3.SSGG analizė**

|  |  |
| --- | --- |
| **Stiprybės:**Įstaiga – atvira organizacija, turinti pamatuotus veiklos prioritetus.Dirba kompetentingi, kvalifikuoti ir nuolat tobulėjantys pedagogai.Sustiprinta materialinė bazė gerina įstaigos įvaizdį ir darbo sąlygas.Stabilus vaikų skaičius. | **Silpnybės:** Įstaigai išlaikyti nepakankamai skiriama lėšų.Silpnėjanti kai kurių darbuotojų motyvacija.Įstaigos materialinė bazė iš dalies atitinka higienos normas (vaikų skaičius, pastato būklė)Nepakankamas ugdymo priemonių modernizavimas. Neišnaudotos visos galimybės šeimos ir įstaigos bendradarbiavimo stiprinti. |
| **Galimybės:**Tikslingas darbuotojų profesinis tobulėjimas.ES struktūrinių fondų ir rėmėjų parama.Šeimos ir įstaigos bendradarbiavimo stiprinimas.Įstaigos prestižo stiprinimas. | **Grėsmės/pavojai:**Blogėjanti pastato būklė.Didėjantis vaikų su specialiais poreikiais skaičius.Silpnėjanti vaikų sveikata.Nemažėjanti emigracija. |

**IV. VIZIJA IR MISIJA, VERTYBĖS**

 **VIZIJA**

Laimingo vaiko darželis.

Tai moderni, profesionali, atvira, aktyviai veikianti, nuolat besimokanti, kurianti saugią, šiuolaikišką ugdymo(si) aplinką ugdymo įstaiga.

 **MISIJA**

Teikti kokybiškas ikimokyklinio ir priešmokyklinio ugdymo paslaugas, tenkinti vaiko prigimtinius, socialinius, pažintinius, saviraiškos poreikius, glaudžiai bendradarbiaujant su šeima ir socialiniais partneriais.

 **VERTYBĖS**

Atsakomybė – darbuotojų, tėvų, vaikų įsipareigojimai.

Bendradarbiavimas – bendruomenės susitelkimas.

Profesionalumas – nuolatinis darbuotojų tobulėjimas, pažangių ugdymo technologijų diegimas.

Sveikata – sveikos ir saugios aplinkos puoselėjimas.

Pagarba – pagarba žmogui, tradicijoms.

**V. VEIKLOS STRATEGIJA**

 Siekiant lopšelio-darželio vizijos, suformuoti 2016−2018 m. įstaigos veiklos tikslai, uždaviniai bei priemonės (priedas). Tikslo įgyvendinimo pažanga matuojama pagal 1lentelėje pateikiamus rezultato kriterijus.

 1 lentelė

**Tikslo pažangos matavimo rezultato kriterijai**

|  |  |  |
| --- | --- | --- |
| **Rezultato vertinimo kriterijaus pavadinimas ir mato vienetas** | **2015 m. rezultatas** | **Numatomi rezultatai** |
| **2016 m.** | **2017 m.** | **2018 m.** |
| Ikimokykliniame ir priešmokykliniame ugdyme dalyvaujančių vaikų dalis, procentais (pagal IIVREP) | 96 | 100 | 100 | 100 |
| Vykdomos ugdymo programos atitinka Tauragės gyventojų poreikius, procentais | 100 | 100 | 100 | 100 |
| Darbuotojų profesinis tobulėjimas vykdomas nuosekliai ir planingai, procentais | 80 | 100 | 100 | 100 |
| Darbuotojų pareigybių skaičius neviršija nustatyto didžiausio leistino pareigybių skaičiaus, procentais | 100 | 100 | 100 | 100 |
| Maitinimo paslaugos atitinka teisės aktų nustatytus reikalavimus, procentais | 100 | 100 | 100 | 100 |
| Užtikrinama logopedo pagalba vaikams, turintiems kalbos ir kalbėjimo sutrikimų, procentais | 95 | 100 | 100 | 100 |
| Užtikrinama saugi ir sveika ugdymo aplinka, procentais | 80 | 85 | 90 | 90 |
| Vykdomi teisės aktų nustatyti higienos reikalavimai, procentais | 90 | 90 | 95 | 95 |
| Kitos paslaugos teikiamos teisės aktų nustatyta tvarka , procentais | 100 | 100 | 100 | 100 |

Lėšų poreikis numatytoms priemonėms įgyvendinti pateikiamas 2 lentelėje.

 2 lentelė

**Lėšų poreikis ir numatomi finansavimo šaltiniai**

|  |  |  |  |  |  |
| --- | --- | --- | --- | --- | --- |
| **Ekonominės klasifikacijos grupės** | **Asignavimai 2015-iesiems metams** | **Lėšų poreikis 2016-iesiems metams** | **2016-ųjų maksimalių asignavimų planas** | **Projektas 2017-iesiems metams** | **Projektas 2018-iesiems metams** |
| **1.LĖŠŲ POREIKIS, IŠ VISO** | **556164** | **556840** |  | **576200** | **580300** |
| 1.1.išlaidoms | 551031 | 556840 |  | 571200 | 575300 |
| * + 1. Iš jų darbo užmokesčiui
 | 288399 | 306300 |  | 315900 | 320000 |
| * 1. **Turtui įsigyti ir finansiniams įsipareigojimams vykdyti**
 | **5133** | **0** |  | **5000** | **5000** |
| 1. **FINANSAVIMO ŠALTINIAI:**
 |  |  |  |  |  |
| **2.1.1. Savivaldybės biudžetas, iš jo:** | **556164** | **556840** |  | **576200** | **580300** |
| 2.1.1.1. Savivaldybės biudžeto lėšos **SB(B)** | 252810 | 233800 |  | 240000 | 244100 |
| 2.1.1.2. Specialiosios programos **SB (S)**(pajamos už maitinimo ir ugdymo paslaugas) | 87881 | 82200 |  | 85000 | 85000 |
| 2.1.1.3. Valstybės biudžeto specialiosios tikslinės dotacijos lėšos **SB(P)** | 4024 | 6200 |  | 0 | 0 |
| 2.1.1.4. Valstybės biudžeto atsiskaitymų **MK(K)** | 207860 | 233400 |  | 249800 | 249800 |
| 2.1.1.5. iš Europos sąjungos struktūrinių fondų | 0 | 0 |  | 0 | 0 |
| 2.1.1.6. Valstybės biudžeto atsiskaitymų **(D)** | 3589 | 1240 |  | 1400 | 1400 |
| **2.2. KITI ŠALTINIAI, IŠ VISO:** | **4107,44** | **4000** |  | **4000** | **4000** |
| 2.2.1. Kiti finansavimo šaltiniai **Kt** | 4107,44 | 4000 |  | 4000 | 4000 |

**ĮSTAIGOS 2016−2018 METŲ TIKSLŲ, UŽDAVINIŲ, PRIEMONIŲ, PRODUKTO VERTINIMO KRITERIJŲ SUVESTINĖ**

1. **Tikslas – užtikrinti ugdytiniams aukštą švietimo paslaugų kokybę ir prieinamumą.**

|  |  |  |  |
| --- | --- | --- | --- |
| **Uždavinys** | **Priemonės pavadinimas** | **Atsakingas asmuo** | **Produkto vertinimo kriterijus** |
| **Pavadinimas,****mato vnt.** | **Planuojama reikšmė** |
| **2016**  | **2017** | **2018** |
| 1.1.Laiduoti ugdymo programų įvairovę | 1.1.1.Ugdymo proceso užtikrinimas | Lina Kymantienė | Vaikų skaičius, vnt. | 280 | 280 | 280 |
| Pedagoginių darb. etatų skaičius, vnt. | 24,5 | 24,5 | 24,5 |
| 1.1.2.Ikimokyklinio ir priešmokyklinio ugdymo programų įgyvendinimas | Lina Nevardauskienė | Vaikų skaičius, vnt. | 280 | 280 | 280 |
| Pedagoginių darb. etatų skaičius, vnt. | 24,5 | 24,5 | 24,5 |
| 1.1.3. Kitų neformaliojo vaikų švietimo programų įgyvendinimas | Lina Nevardauskienė | Vaikų skaičius, vnt. | 280 | 280 | 280 |
| Pedagoginių darb. etatų skaičius, vnt. | 3 | 3 | 4 |
| 1.1.4.Vaikų pažinimo ir saviraiškos poreikių tenkinimas | Lina Nevardauskienė | Vaikų skaičius, vnt. | 280 | 280 | 280 |
| Pedagoginių darb. etatų skaičius, vnt. | 24,5 | 24,5 | 24,5 |
| 1.1.5.Darbuotojų kvalifikacijos tobulinimas ir atestacijos vykdymas | Lina KymantienėLina Nevardauskienė | Kvalifikacijos tobulinimo renginių skaičius, vnt. | 30 | 35 | 40 |
| Besiatestuojančių pedagogų skaičius, vnt. | 1 | 1 | 2 |
| 1.2.Sudaryti sąlygas švietimo paslaugų prieinamumui | 1.2.1.Kokybiško maitinimo organizavimas | Nijolė Šveikauskienė | Vaikų skaičius, vnt. | 280 | 280 | 280 |
| 1.2.2.Lengvatų taikymas už vaiko išlaikymą įstaigoje | Lina Kymantienė | Vaikų skaičius, vnt. | 43 | 40 | 40 |
| 1.2.3.Logopedinės pagalbos vaikams teikimas | Lina Nevardauskienė | Vaikų skaičius, vnt. | 55 | 55 | 55 |
| Specialistų etatų skaičius, vnt. | 1,25 | 1,25 | 1,25 |
| 1.3.Užtikrinti sveiką ir saugią ugdymo(si) aplinką | 1.3.1.Aplinkos funkcionavimo užtikrinimas | Darius Mizgiris | Aptarnaujančio personalo etatų skaičius, vnt. | 23 | 20 | 20 |
| 1.3.2.Sveikatingumo programų įgyvendinimas | Nijolė Šveikauskienė | Vaikų skaičius, vnt. | 280 | 280 | 280 |
| Pedagoginių darb. etatų skaičius, vnt. | 24,5 | 24,5 | 24,5 |
| 1.3.3.Aprūpinimas ugdymo priemonėmis | Lina Nevardauskienė | Įsigytų ugdymo priemonių skaičius, vnt. | 80 | 90 | 90 |

**2.Tikslas – tobulinti lopšelio-darželio bendruomenės narių santykius, plėtoti ir išlaikyti ryšius su socialiniais partneriais.**

|  |  |  |  |
| --- | --- | --- | --- |
| **Uždavinys** | **Priemonės pavadinimas** | **Atsakingas asmuo** | **Produkto vertinimo kriterijus** |
| **Pavadinimas,****mato vnt.** | **Planuojama reikšmė** |
| **2016** | **2017** | **2018** |
| 2.1.Stiprinti pedagogų, vaikų ir jų tėvų bendravimą ir bendradarbia-vimą  | 2.1.1.Sistemingai įgyvendinama tėvų švietimo politika. | Lina KymantienėLina Nevardauskienė | Šeimų skaičius, proc. | 70 | 80 | 90 |
| Pedagoginių darb. etatų skaičius, vnt. | 24,5 | 24,5 | 24,5 |
| 2.1.2.Elektroninio dienyno teikiamų galimybių išnaudojimas bendradarbiavimui su tėvais. | Lina Nevardauskienė | Šeimų skaičius, proc. | 90 | 100 | 100 |
| Pedagoginių darb. etatų skaičius, vnt. | 24,5 | 24,5 | 24,5 |
| 2.1.3.Bendruomenišku-mo skatinimas renginių, kultūrinių priemonių metu. | Lina KymantienėLina Nevardauskienė | Bendrų renginių skaičius, vnt. | 9 | 9 | 9 |
| 2.2.Užtikrinti palankų įstaigos mikroklimatą  | 2.2.1.Senųjų tradicijų puoselėjimas ir naujų kūrimas. | Lina Nevardauskienė | Tradicinių renginių skaičius, vnt. | 7 | 7 | 7 |
| 2.2.2. Savivaldos iniciatyvų puoselėjimas. | Lina Kymantienė | Bendruomenės narių skaičius, proc. | 70 | 80 | 80 |

**3.Tikslas – gerinti įstaigos materialinę bazę.**

|  |  |  |  |
| --- | --- | --- | --- |
| **Uždavinys** | **Priemonės pavadinimas** | **Atsakingas asmuo** | **Produkto vertinimo kriterijus** |
| **Pavadinimas, mato vnt.** | **Planuojama reikšmė** |
| **2016** | **2017** | **2018** |
| 3.1. Vykdyti teisės aktų nustatytus higienos reikalavimus3.2.Pritaikyti patalpas švietimo reikmėms | 3.1.1. Įstaigos patalpų remontas. | Darius Mizgiris | Remontuojamų grupių skaičius, vnt. | 1 | 0 | 0 |
| Remontuojamų laiptinių skaičius, vnt. | 0 | 2 | 2 |
| Virtuvės remontas, kv. m | 67.5 | 0 | 0 |
| 3.1.2.Baldų įsigijimas | Darius Mizgiris | Baldų kiekis, vnt. | 4 | 5 | 5 |
| 3.1.3.Kiemo asfalto dangos pakeitimas trinkelėmis. | Darius Mizgiris | Kiemo dangos plotas, kv. m | 415.0 | 0 | 0 |
| 3.1.4.Lauko aikštynų atnaujinimas. | Darius Mizgiris | Įrengimų skaičius, vnt. | 4 | 4 | 4 |
| 3.1.5.Apsaugos nuo saulės ant langų atnaujinimas.3.2.1.Bibliotekėlių laiptinėse įrengimas. | Darius MizgirisDarius Mizgiris | Grupių skaičius, vnt.Mini bibliotekų skaičius, vnt. | 24 | 30 | 40 |
| 3.2.2. Patalpų papildomam ugdymui įrengimas. | Darius Mizgiris | Rekonstruotos skalbyklos patalpos, kv. m | 0 | 12 | 0 |
| 3.2.3.Pasiruošimas naujiems mokslo metams. | Darius Mizgiris | Patalpų plotas, kv. m | 50 | 50 | 50 |
| 3.3.Teikti paslaugas | 3.3.1.Patalpų nuoma laisvu nuo užsiėmimų metu. | Lina Kymantienė | Patalpų skaičius, vnt. | 2 | 2 | 2 |

**VI. STRATEGINIO PLANO ĮGYVENDINIMO PRIEŽIŪRA**

 Strateginiam planui įgyvendinti rengiami metiniai veiklos planai, juose detalizuojamas strateginių uždavinių įgyvendinimas. Strateginio plano įgyvendinimo priežiūra atliekama viso proceso metu ir visais lygmenimis. Lopšelio-darželio direktorius pristato bendruomenei informaciją apie strateginio plano įgyvendinimą. Visi bendruomenės nariai turi galimybę stebėti ir įvertinti kaip įgyvendinami strateginiai tikslai, teikti pastabas, pasiūlymus. Strateginis planas gali būti tikslinamas atsižvelgiant į lopšelio-darželio veiklos kokybės įsivertinimo rezultatus, išorės vertinimo pažymas, ataskaitas, rekomendacijas.

Tauragės lopšelio-darželio ,,Kodėlčius“ direktorė Lina Kymantienė